Document ID: 32004R1499

KOMISSION ASETUS (EY) N:o 1499/2004,
annettu 24 päivänä elokuuta 2004,
muna-alan poikkeuksellisista markkinatukitoimenpiteistä Belgiassa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1) ja erityisesti sen 14 artiklan,
sekä katsoo seuraavaa:
(1)
Lintuinfluenssaa (avian influenza) koskevista suojatoimenpiteistä Belgiassa 25 päivänä huhtikuuta 2003 tehdyllä komission päätöksellä 2003/289/EY (2) vahvistetaan Belgiaa koskevia eläinlääkinnällisiä ja kaupallisia rajoituksia eräille Belgian tuotantoalueille ilmaantuneen lintuinfluenssan vuoksi. Tämän vuoksi siitosmunien kuljettaminen ja markkinoille saattaminen ovat olleet väliaikaisesti kiellettyjä Belgiassa.
(2)
Siitosmunien vapaan liikkuvuuden rajoitukset, jotka johtuivat eläinlääkinnällisten toimenpiteiden soveltamisesta, uhkasivat häiritä vakavasti Belgian siitosmunamarkkinoita. Belgian viranomaiset toteuttivat markkinatukitoimenpiteitä, joita voitiin soveltaa vain niin kauan kuin oli ehdottomasti tarpeen ja jotka rajoittuivat siitosmuniin. Näillä toimenpiteillä varmistettiin, että siitosmunia, joita ei ollut enää mahdollista asettaa haudottavaksi, voitiin jalostaa munatuotteiksi.
(3)
Kyseisillä toimenpiteillä oli myönteinen vaikutus siitosmunamarkkinoihin ja munamarkkinoihin yleensä. Sen vuoksi on perusteltua pitää niitä asetuksessa (ETY) N:o 2771/75 tarkoitettuina poikkeuksellisina markkinatukitoimenpiteinä ja myöntää niille tukea, jonka avulla voidaan korvata osa taloudellisista menetyksistä, jotka aiheutuvat siitosmunien jalostamisesta munatuotteiksi.
(4)
Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. CN-koodiin 0407 00 19 kuuluvien siitosmunien käyttöä jalostukseen, joka toteutettiin 16 päivän huhtikuuta ja 5 päivän toukokuuta 2003 välisenä aikana ja josta Belgian viranomaiset päättivät päätöksen 2003/289/EY soveltamisen vuoksi, pidetään asetuksen (ETY) N:o 2771/75 14 artiklassa tarkoitettuna poikkeuksellisena markkinatukitoimenpiteenä.
2. Edellä olevassa 1 kohdassa tarkoitetun toimenpiteen perusteella korvausta myönnetään seuraavasti:
-
0,097 euroa broilerin siitosmunalta enintään 5 372 000 munalle
-
0,081 euroa munintakanan siitosmunalta enintään 314 000 munalle
-
0,265 euroa vanhempaispolven siitosmunalta enintään 99 000 munalle.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä elokuuta 2004.

Labels: 3
17
18
6